***Projekts***

**Jelgavas novada dome**

**LĒMUMS**

**Jelgavā**

**2024.gada Nr.**

**Par investīciju projekta “****Seguma atjaunošana Jaunības ielā un Draudzības ielā, Kalnciems, Jelgavas novadā” īstenošanu**

Pamatojoties uz Pašvaldību likuma 4.panta pirmās daļas 3.punktu un 10.panta pirmās daļas 21.punktu, likuma „Par pašvaldību budžetiem” 22.pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 7.punktu, Ministru kabineta 2019.gada 10.decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024.gada 5.marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” un Jelgavas novada domes 2024.gada 22.janvāra Jelgavas novada pašvaldības saistošo noteikumu Nr. 1 “Par Jelgavas novada pašvaldības budžetu 2024.gadam” 5. pielikuma 20. punktu un saskaņā ar to, ka investīciju projekts **“Seguma atjaunošana Jaunības ielā un Draudzības ielā, Kalnciems, Jelgavas novads”** ir ietverts un atbilst Jelgavas novada attīstības programmas 2023. – 2029.gadam un spēkā esošajam Investīciju plānam 2023. – 2029.gadam (40. ieraksts), nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei, Jelgavas novada dome **nolemj**:

1. Apstiprināt un īstenot investīciju projektu **“Seguma atjaunošana Jaunības ielā un Draudzības ielā, Kalnciems, Jelgavas novads”**.
2. Apstiprināt investīciju projekta **“Seguma atjaunošana Jaunības ielā un Draudzības ielā, Kalnciems, Jelgavas novads”** īstenošanai nepieciešamo kopējo finansējumu 255 526,29 EUR (divi simti piecdesmit pieci tūkstoši pieci simti divdesmit seši *euro* un 29 *centi*) apmērā, no kura:
	1. Valsts budžeta aizdevums ir 217 197,35 EUR (divi simti septiņpadsmit tūkstoši viens simts deviņdesmit septiņi *euro* un 35 *centi*);
	2. Jelgavas novada pašvaldības finansējums ir 38 328,94 EUR (trīsdesmit astoņi tūkstoši trīs simti divdesmit astoņi *euro* un 94 *centi*).
3. Informāciju par investīciju projektu **“Seguma atjaunošana Jaunības ielā un Draudzības ielā, Kalnciems, Jelgavas novads”** nosūtīt Satiksmes ministrijai atzinuma saņemšanai. Pēc Satiksmes ministrijas pozitīva atzinuma saņemšanas:
	1. ņemt ilgtermiņa aizņēmumu 217 197,35 EUR (divi simti septiņpadsmit tūkstoši viens simts deviņdesmit septiņi *euro* un 35 *centi*) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2026.gada janvārim. Aizņēmumu atmaksu garantēt ar pašvaldības budžetu. Aizņēmumu izņemt 2024. un 2025. gadā;
	2. nodrošināt un paredzēt pašvaldības 2024.gada budžetā nepieciešamo līdzfinansējumu 35 877,01 EUR (trīsdesmit pieci tūkstoši astoņi simti septiņdesmit septiņi *euro* un 01 *cents*) apmērā, veicot attiecīgus grozījumus 2024.gada pašvaldības budžetā, un 2025.gada budžetā nepieciešamo līdzfinansējumu 2 451,93 EUR (divi tūkstoši četri simti piecdesmit viens *euro* un 93 *centi*).
4. Jelgavas novada pašvaldības investīciju projektu **“Seguma atjaunošana Jaunības ielā un Draudzības ielā, Kalnciems, Jelgavas novads”** īstenot 2024. un 2025. gadā.
5. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.

Domes priekšsēdētāja pienākumu izpildītāja I.Vītola

Sagatavoja: A.Virviča-Jansone

26460551